staqsa lill- Ministru għall-Edukazzjoni u x-Xogħol: Jista' l-Ministru jinforma lill-Kamra kemm saru talbiet lill-Uffiċċju tal-Ombudsman mill-1 ta' Ottubru 2015 sal-lum, rigward l-operat tal-Ministeru , dekasteru u l-korporazzjonijiet li jaqgħu taħtu? Jista' jindika l-eżitu tagħhom? Ninsab infurmat li n-numru ta' talbiet lill-Uffiċċju tal-Ombudsman dwar l-operat tal-Ministeru għall-Edukazzjoni u x-Xogħol u l-entitajiet li jaqgħu taħtu mill-1 ta' Ottubru 2015 sal-lum, hu kif se nsemmi: Ministeru għall-Edukazzjoni u x-Xogħol Saru 33 każ mill-Ombudsman lill-Ministeru għall-Edukazzjoni u x-Xogħol mill-1 ta' Ottubru 2015 sal-lum, li minnhom: 8 huma każijiet pendenti; 3 huma każijiet li ngħalqu fuq talba ta' min għamel l-ilment; 20 huma każijiet li ngħalqu favur il-Ministeru; 2 huwa każ li ngħalaq permezz ta' azzjoni ta' rimedju min-naħa tal-Ministeru. Kien hemm ukoll 5 każijiet li nbdew qabel l-1 ta' Ottubru 2015 iżda ġew konklużi wara din id-data. Minn dawn il-każijiet: 1 huwa każ li ngħalaq fuq talba ta' min għamel l-ilment; 4 huma każijiet li ngħalqu favur il-Ministeru. Aġenzija Nazzjonali tal-Litteriżmu Ninsab infurmat li kien hemm każ wieħed li huwa pendenti. Libreriji Maltin Ninsab infurmat li kien hemm 3 każijiet, li minnhom wieħed (1) ġie konkluż favur l-entità, u tnejn (2) huma pendenti. Kulleġġ Malti tal-Arti, Xjenza u Teknoloġija (MCAST) Ninsab infurmat li kien hemm 9 każijiet, li minnhom 1 huwa każ li ngħalaq fuq talba ta' min għamel l-ilment; 3 huma każijiet li ngħalqu permezz ta' azzjoni ta' rimedju min-naħa tal-MCAST; 3 huma każijiet li ngħalqu favur l-MCAST; 2 huma każijiet pendenti. Kunsill Nazzjonali tal-Ktieb Ninsab infurmat li kien hemm każ wieħed (1) li ngħalaq fuq talba ta' min għamel l-ilment. Ninsab infurmat li kien hemm 8 każijiet, li minnhom 7 ġew konklużi favur l-entità, u wieħed (1) ġie konkluż permezz ta' medjazzjoni bejn l-entità u l-partijiet konċernati. Università ta' Malta Ninsab infurmat li kien hemm 24 każ, li minnhom 9 huma pendenti, 8 ġew konklużi favur l-Università ta' Malta, u 7 ġew riżolti permezz ta' rimedju mill-Università ta' Malta.
MINISTERU GĦALL-EDUKAZZJONI U X-XOGĦOL – TALBIET LILL-UFFIĊĊJU TAL-OMBUDSMAN DWAR L-OPERAT TAL-MINISTERU